《次韵子瞻游孤山访惠勤惠思》
宋代·苏辙

鸟依山，鱼依湖，但有所有无所无。
轻舟沿溯穷远近，肩舆上下无传呼。
翩然独往不携孥，兼擅鱼鸟两所娱。
困依岩石坐巉绝，行牵翠蔓随缠纡。
道逢勤思访其庐，诵诗清切秋蝉孤。
隐居羞踏陌上土，何人起爱轮下蒲。
水南巷中罗百夫，鸡鸣朝谒至日晡。
人生变化安可料，怜汝久遁终无图。
凫鹥不足鹤有余，一俯一仰戚与蘧。
嗟我久欲従逃逋，方圆不敢左右摹。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。